Els palaus d'Alfons XIII i Victòria Eugènia es troben a la plaça de Josep Puig i Cadafalch, al districte de Sants-Montjuïc, Barcelona. Es troben dins del recinte firal de Montjuïc, al peu del palau Nacional. Obra de Josep Puig i Cadafalch, van ser construïts entre 1918 i 1923 amb vista a la celebració de l'Exposició Internacional de Barcelona de 1929. Van ser nomenats en honor d'Alfons XIII i Victòria Eugènia de Battenberg, els reis d'Espanya aleshores.